Levyraati 10 - Genregalleria

Kymmenes levyraati oli nimeltään Genregalleria, ja mukana oli jälleen semifinaalit. Raadin alussa kerättiin musiikkigenrejä, minkä jälkeen ilmoittautuneille arvottiin kolme genrevaihtoehtoa. Osallistujan tuli valita näistä yksi. Genrejä kerättiin 2.–6. tammikuuta 2019, ja kappaleita vastaanotettiin 7.–12. tammikuuta 2019. Semifinaalit pidettiin 13.–19. tammikuuta 2019 ja finaali 21.–25. tammikuuta 2019. Semifinaaleista finaaliin pääsi 10 saman semifinaalin osallistujien parhaaksi äänestämää kappaletta. Lisäksi toisen semifinaalin osallistujat ja kilpailun ulkopuoliset muodostivat kansainvälisen raadin, joka valitsi yhdennentoista läpimenijän. Raadissa käytettiin viisupisteytystä.

Raadin järjesti UFOPOLI voitettuaan yhdeksännen levyraadin. Uutena osallistujana nähtiin Mini3765, ja edellisen raadin osanottajista Rousku, Pete, Elukka ja + Viisut + eivät osallistuneet tähän levyraatiin. Raadin voitti wigwam, joka järjesti 11. levyraadin.